b'\n_START_ARTICLE_\nDaddy-Long-Legs (pel\xc2\xb7l\xc3\xadcula de 1919)\n_START_SECTION_\nArgument\n_START_PARAGRAPH_\nUn policia troba una nena en un cubell de cendres i la porta a l\xe2\x80\x99orfanat de la cruel senyora Lippett. La dona li posa com a nom \xe2\x80\x9cJerusha Abbott\xe2\x80\x9d (havent triat el nom d\xe2\x80\x99una l\xc3\xa0pida i el cognom a l\xe2\x80\x99atzar en el llistat de tel\xc3\xa8fons) per\xc3\xb2 tothom la coneix com Judy. En mig de la pobresa i l\xe2\x80\x99atmosfera mesquina que regna en aquell lloc, Judy fa tot el que pot per defensar els m\xc3\xa9s petits de senyora Lippett o dels fide\xc3\xafcomissaris. Aix\xc3\xad, en un moment, lidera una rebel\xc2\xb7li\xc3\xb3 perqu\xc3\xa8 no els serveixin m\xc3\xa9s les prunes seques que han de menjar en cada \xc3\xa0pat i en una altra roba una nina a una nena rica egoista per portar-la a una \xc3\xb2rfena que s\xe2\x80\x99est\xc3\xa0 morint._NEWLINE_Anys m\xc3\xa9s tard, Judy ja adolescent, es l\xe2\x80\x99\xc3\xb2rfena m\xc3\xa9s gran i amb m\xc3\xa9s talent de l\xe2\x80\x99orfenat. En aquell moment, un benefactor an\xc3\xb2nim, fa una donaci\xc3\xb3 per enviar Judy a la universitat amb l\xe2\x80\x99\xc3\xbanica condici\xc3\xb3 de que mai intenti saber de qui es tracta. Judy, que nom\xc3\xa9s ha entrellucat la seva ombra allargada, decideix anomenar-lo \xe2\x80\x9cDaddy-long-legs\xe2\x80\x9d i li escriu llargues cartes explicant-li sobre la seva vida. _NEWLINE_L\xe2\x80\x99any seg\xc3\xbcent, en un college per a noies de la Costa Est, Judy \xc3\xa9s una noia molt popular entre els seves companyes i escriu un llibre amb la intenci\xc3\xb3 d\xe2\x80\x99aconseguir els diners per rescabalar el seu benefactor. En general \xc3\xa9s feli\xc3\xa7 per\xc3\xb2 enyora no tenir una fam\xc3\xadlia que se senti orgullosa dels seus \xc3\xa8xits. En un cert moment, es troba embolicada en un triangle amor\xc3\xb3s: dos homes competeixen per la seva atenci\xc3\xb3, l\xe2\x80\x99estudiant de primer any de Princeton Jimmie McBride i l\xe2\x80\x99oncle d\xe2\x80\x99una companya de classe, Jarvis Pendleton. Judy prefereix Jarvis per\xc3\xb2 creu que la seva difer\xc3\xa8ncia de posici\xc3\xb3 social, ella que prov\xc3\xa9 de l\xe2\x80\x99orfenat, li impedeix acceptar el seu comprom\xc3\xads. Com a excusa, per\xc3\xb2, li diu que la seva difer\xc3\xa8ncia d\xe2\x80\x99edats \xc3\xa9s molt gran. Ell creu que ella prefereix Jimmie per\xc3\xb2 Judy tamb\xc3\xa9 el refusa, el considera massa jove i cap de trons._NEWLINE_Un cop graduada, Judy esdev\xc3\xa9 una escriptora coneguda i escriu al seu benefactor enviat-li diners al seu benefactor per pagar-li la seva amabilitat i explicant-li els seus problemes amorosos. En veure que no rep cap resposta de la sevas carta, Judy decideix visitar-lo i acaba descobrint que Daddy-Long-Legs en realitat \xc3\xa9s Jarvis. Estant malalt no ha vist la seva carta fins aquell mat\xc3\xad. En descobrir-se tot, ells dos es fonen en una abra\xc3\xa7ada.'